als_Latn dik_Latn sag_Latn
Përçahet AK 2 muaj para zgjedhjeve, ikin 11 drejtues: Spahiu e ktheu partinë në pazar (Burimi: Gazeta Shqip, www.gazeta-shqip.com)
Disa drejtues të lartë të Aleancës Kuqezi janë larguar përfundimisht nga kjo parti ditën e sotme.
Të larguarit nga AK, përmes një deklarate për mediat e kanë akuzuar kreun e kësaj partie, Kreshnik Spahiu se e ka kthyer gjithçka në pazar, duke vënë interesat personale para atyre kombëtare.
“AK nuk funksiononte si parti dhe ne nuk mund të qëndronim në një batak. Kreu i AK e ktheu partinë në një pazar dhe futi në parti njerëz që shkuan atje për interesa të ngushta meskine. AK ka rënë në duar të pista. Spahiu ka vepruar vetëm për interesa vetjake, s’ka vepruar për interesa kombëtare”, është shprehur Dashamir Uruçi, njëri nga sekretarët politikë të AK, tashmë i larguar.
Më tej ish-drejtuesit politikë të AK kanë theksuar se Spahiu vepronte sipas kokës së tij pa u marrë mendimin drejtuesve të tjerë lidhur me vendimet politike, siç ishte momenti i vendosje së koalicioneve.
Vetë kreu i kësaj partie, Kreshnik Spahiu në një dalje për mediat ditën e djeshme e përgënjeshtroi atë që e quajti mashtrim të mediave të shituar e të blera lidhur me një përçarje të AK.
01.05.2013
Burimi: Gazeta Shqip
als_Latn als_Latn als_Latn als_Latn als_Latn als_Latn unk als_Latn